CELEX: 62011TN0541
Language: el
Date: 2011-10-10 00:00:00
Title: Υπόθεση T-541/11: Προσφυγή της 10ης Οκτωβρίου 2011 — Fundação Calouste Gulbenkian κατά ΓΕΕΑ — Gulbenkian (GULBENKIAN)

10.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 362/20
            
         Προσφυγή της 10ης Οκτωβρίου 2011 — Fundação Calouste Gulbenkian κατά ΓΕΕΑ — Gulbenkian (GULBENKIAN)
   (Υπόθεση T-541/11)
   2011/C 362/31
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγον: Fundação Calouste Gulbenkian (Λισσαβόνα, Πορτογαλία) (εκπρόσωπος: G. Marín Raigal, P. López Ronda και G. Macias Bonilla, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Micael Gulbenkian (Oeiras, Πορτογαλία)
   
      Αιτήματα του προσφεύγοντος
   
   Το προσφεύγον ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 15ης Ιουλίου 2011 στην υπόθεση R 1436/2010-2·
            
         
               —
            
            
               να επανεξετάσει και να λάβει υπόψη τα έγγραφα που υποβλήθηκαν στη διαδικασία ανακοπής και προσφυγής ενώπιον του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) τα σχετικά με τη φήμη του προγενέστερου σήματος ή να υποχρεώσει το καθού να εκδώσει νέα απόφαση λαμβάνοντας υπόψη τα εν λόγω έγγραφα·
            
         
               —
            
            
               να κάνει δεκτή στο σύνολό της την ανακοπή που υπέβαλε το προσφεύγον·
            
         
               —
            
            
               να υποχρεώσει το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) να απορρίψει οριστικά και στο σύνολό της την αίτηση καταχωρίσεως υπ’ αριθ. 4724647 του λεκτικού σήματος «GULBENKIAN» ως κοινοτικού σήματος, για το σύνολο των επίμαχων προϊόντων και υπηρεσιών των κλάσεων 4, 33, 35, 36, 37, 41, 42 και 44·
            
         
               —
            
            
               να καταδικάσει το καθού στα δικαστικά έξοδα του προσφεύγοντος που αφορούν τις παρούσες διαδικασίες· και
            
         
               —
            
            
               να καταδικάσει τον παρεμβαίνοντα, εφόσον παραστεί ενώπιον του δικαστηρίου, στα δικαστικά έξοδα της παρούσας δίκης, καθώς και στα έξοδα στα οποία υποβλήθηκε το προσφεύγονto ενώπιον του ΓΕΕΑ (ανακοπή και προσφυγή).
            
         
      Λόγοι και κύρια επιχειρήματα
   
   
      Αιτών την καταχώριση του κοινοτικού σήματος: Ο αντίδικος ενώπιον του τμήματος προσφυγών
   
      Σήμα προς καταχώριση: Το λεκτικό σήμα «GULBENKIAN», το οποίο έχει καταχωρισθεί, μεταξύ άλλων, για προϊόντα και υπηρεσίες των κλάσεων 4, 33, 35, 36, 37 και 42 — Καταχωρισμένο κοινοτικό σήμα υπ’ αριθ. 4724647
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Το προσφεύγον
   
      Αντιταχθέν σήμα ή σημείο: Το παγκοίνως γνωστό στην Πορτογαλία σήμα «Fundação Calouste Gulbenkian» για «τέχνες (εικαστικές τέχνες και μουσική)· φιλανθρωπία (ανάπτυξη στον ανθρωπιστικό και υγειονομικό τομέα)· επιστήμη (έρευνα και προώθηση)· εκπαίδευση (υποστήριξη και ανάπτυξη)· τεχνικές υπηρεσίες διαχείρισης που αφορούν την πετρελαϊκή βιομηχανία». Επωνυμία εταιρίας: «Fundação Calouste Gulbenkian» που χρησιμοποιείται για «τέχνες (εικαστικές τέχνες και μουσική)· φιλανθρωπία (ανάπτυξη στον ανθρωπιστικό και υγειονομικό τομέα)· επιστήμη (έρευνα και προώθηση)· εκπαίδευση (υποστήριξη και ανάπτυξη)· τεχνικές υπηρεσίες διαχείρισης που αφορούν την πετρελαϊκή βιομηχανία»· Λογότυπα υπ’ αριθ. 5 351 και 5 352 «Fundação Calouste Gulbenkian» που χρησιμοποιείται για «τέχνες (εικαστικές τέχνες και μουσική)· φιλανθρωπία (ανάπτυξη στον ανθρωπιστικό και υγειονομικό τομέα)· επιστήμη (έρευνα και προώθηση)· εκπαίδευση (υποστήριξη και ανάπτυξη)· τεχνικές υπηρεσίες διαχείρισης που αφορούν την πετρελαϊκή βιομηχανία»
   
      Απόφαση του τμήματος ανακοπών: Δέχεται εν μέρει την ανακοπή
   
      Απόφαση του τμήματος προσφυγών: Μερική ακύρωση της αποφάσεως του τμήματος ανακοπών και απόρριψη του υπόλοιπου μέρους της προσφυγής
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β’, παράγραφοι 4 και 5, του κανονισμού 207/2009 του Συμβουλίου, και της σχετικής νομολογίας, καθόσον το τμήμα προσφυγών έκρινε εσφαλμένως τους διάφορους παράγοντες που πρέπει να ληφθούν υπόψη κατά την εκτίμηση της υπάρξεως κινδύνου συγχύσεως.